French toast (αυγοφέτες) με καραμελωμένα μήλα
Αυτές δεν είναι απλές αυγοφέτες, αυτές είναι μικρές μηλόπιτες! Αυτό θα σας θυμίσει η γεύση τους, γιατί τις γεμίζουμε με μήλα που έχουμε καραμελώσει στο τηγάνι.
6 φέτες ψωμί μπριός ή ψωμί του τοστ, 4 αυγά, 200 ml γάλα πλήρες, φρέσκο, 50 ml κρέμα γάλακτος, 80 γρ. βούτυρο αγελάδος, 2 κουτ. σούπας ζάχαρη, 2 ξινόμηλα, καθαρισμένα και κομμένα σε 8 φέτες το καθένα, μέλι για το γαρνίρισμα
Για να φτιάξουμε French toast (αυγοφέτες) με ψητά μήλα, αρχικά χτυπάμε ελαφρώς, σε ένα μπολ, με το σύρμα τα αυγά με το γάλα και την κρέμα.Σε ένα μικρό τηγάνι ζεσταίνουμε περίπου 1 κουτ. γλυκού από το βούτυρο μέχρι να λιώσει. Βουτάμε 1 φέτα ψωμιού στο μείγμα, μέχρι να βραχεί καλά αλλά να μη μαλακώσει εντελώς, και τη ρίχνουμε στο τηγάνι. Την ψήνουμε για περίπου 2 λεπτά από κάθε πλευρά, μέχρι να ροδίσει. Συνεχίζουμε τη διαδικασία με τις υπόλοιπες φέτες. Τις σερβίρουμε σε πιατέλα.Στο ίδιο τηγάνι ζεσταίνουμε το υπόλοιπο βούτυρο σε μέτρια φωτιά και σοτάρουμε τα μήλα με τη ζάχαρη για περίπου 8 λεπτά, μέχρι να μαλακώσουν ελαφρώς και να ροδίσουν. Τα βάζουμε πάνω από τις αυγόφετες και σερβίρουμε με μέλι.
Αυγά,Γάλα,Μήλο